NORAKSTS

|  |  |
| --- | --- |
| 26.08.2021. | Nr.13/44 |

###### GROZĪJUMI

###### JELGAVAS PILSĒTAS DOMES 2013.GADA 19.DECEMBRA LĒMUMĀ NR.16/9 “JELGAVAS PILSĒTAS PAŠVALDĪBAS KULTŪRAS PADOMES NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Pagors, G.Kurlovičs,), **PRET – nav**, **ATTURAS – 2** (A.Rublis, A.Tomašūns),

Saskaņā ar likuma „Par pašvaldībām” 15.panta pirmās daļas 5.punktu, 61.panta trešo daļu un Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2013.gada 19.decembra lēmumā Nr.16/9 “Jelgavas pilsētas pašvaldības Kultūras padomes nolikuma apstiprināšana” (turpmāk – Lēmums) un tā pielikumā šādus grozījumus:

1. Aizstāt Lēmumā un tā pielikumā visā tekstā vārdu “pilsēta” ar vārdu “valstspilsēta” attiecīgajā locījumā.
2. Papildināt Lēmuma pielikuma 2.punktu aiz vārda “izveidota” ar vārdiem “Jelgavas valstspilsētas pašvaldības (turpmāk – pašvaldība)”.
3. Izteikt Lēmuma pielikuma 9.punktu šādā redakcijā:

“9. Kultūras padomes sastāvs:

9.1. Kultūras padomes priekšsēdētājs – Jelgavas valstspilsētas domes priekšsēdētāja vietnieks;

9.2. Kultūras padomes locekļi:

9.2.1. 2 (divi) Jelgavas valstspilsētas pašvaldības iestādes "Kultūra" pārstāvji;

9.2.2. Jelgavas valstspilsētas pašvaldības iestādes „Jelgavas izglītības pārvalde” pārstāvis;

9.2.3. Jelgavas valstspilsētas pašvaldības administrācijas Sabiedrības integrācijas pārvaldes pārstāvis;

9.2.4. Jelgavas valstspilsētas pašvaldības iestādes „Ģ.Eliasa Jelgavas Vēstures un mākslas muzejs” pārstāvis;

9.2.5. Jelgavas valstspilsētas pašvaldības iestādes „Jelgavas bibliotēka” pārstāvis;

9.2.6. Latvijas Lauksaimniecības universitātes Studentu kluba pārstāvis;

9.2.7. biedrības „Jelgavas mākslinieku biedrība” pārstāvis.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā